CELEX: 31979R1106
Language: el
Date: 1979-06-05 00:00:00
Title: Κανονισμός (ΕΟΚ) αριθ. 1106/79 τής Επιτροπής τής 5ης Ιουνίου 1979 περί τροποποιήσεως τού κανονισμού (ΕΟΚ) αριθ. 3016/78 «περί θεσπίσεως ορισμένων διαδικασιών γιά τήν εφαρμογή τών δεικτών συναλλάγματος στούς τομείς τής ζάχαρης καί τής ισογλυκόζης»

Avis juridique important

|

31979R1106

Κανονισμός (ΕΟΚ) αριθ. 1106/79 τής Επιτροπής τής 5ης Ιουνίου 1979 περί τροποποιήσεως τού κανονισμού (ΕΟΚ) αριθ. 3016/78 «περί θεσπίσεως ορισμένων διαδικασιών γιά τήν εφαρμογή τών δεικτών συναλλάγματος στούς τομείς τής ζάχαρης καί τής ισογλυκόζης»  

Επίσημη Εφημερίδα αριθ. L 138 της 06/06/1979 σ. 0010 - 0010 Ελληνική ειδική έκδοση: Κεφάλαιο 03 τόμος 25 σ. 0117  Ισπανική ειδική έκδοση: Κεφάλαιο 03 τόμος 16 σ. 0125  Πορτογαλική ειδική έκδοση : Κεφάλαιο 03 τόμος 16 σ. 0125 

ΚΑΝΟΝΙΣΜΟΣ (ΕΟΚ) αριθ. 1106/79 ΤΗΣ ΕΠΙΤΡΟΠΗΣ της 5ης Ιουνίου 1979 περί τροποποιήσεως του κανονισμού (ΕΟΚ) αριθ. 3016/78 "περί θεσπίσεως ορισμένων διαδικασιών για την εφαρμογή των δεικτών συναλλάγματος στους τομείς της ζάχαρης και της ισογλυκόζης"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1376/78(2),  Εκτιμώντας:  ότι το άρθρο 1 του κανονισμού (ΕΟΚ) αριθ. 3016/78 της Επιτροπής(3) προβλέπει, μεταξύ άλλων, ότι για να εκφρασθεί σε εθνικό νόμισμα το ποσό της συνεισφοράς αποθεματοποιήσεως στην περίπτωση της προτιμησιακής ραφιναρισμένης ζάχαρης, πρέπει να  χρησιμοποιηθεί ο δείκτης συναλλάγματος που ισχύει την τελευταία ημέρα του μήνα του ραφιναρίσματος της εν λόγω ποσότητος- ότι ενδείκνυται να τροποποιηθεί ο κανόνας αυτός και να λαμβάνεται υπόψη η πραγματική ημέρα ενάρξεως εφαρμογής του νέου αντιπροσωπευτικού δείκτου- ότι κατά συνέπεια, πρέπει να προβλεφθεί ως δείκτης συναλλάγματος σχετικά με το ποσό της συνεισφοράς  αποθηκεύσεως της εν λόγω ζάχαρης ο αντιπροσωπευτικός δείκτης που εφαρμόζεται κατά την ημέρα του ραφιναρίσματος- ότι πρέπει οι διατάξεις αυτές να τεθούν σε εφαρμογή πριν από την έναρξη ισχύος του κανονισμού (ΕΟΚ) αριθ. 643/79 του Συμβουλίου της 29ης  Μαρτίου 1979 ο οποίος τροποποιεί, όσον αφορά το φράγκο Γαλλίας, τη λίρα Ιταλίας, τη λίρα Αγγλίας και τη λίρα Ιρλανδίας, τον κανονισμό (ΕΟΚ) αριθ. 878/77 περί του δείκτη συναλλάγματος που πρέπει να εφαρμόζεται στον γεωργικό τομέα(4)- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο περί του δείκτη συναλλάγματος που πρέπει να εφαρμόζεται για το ποσό συνεισφοράς η οποία αναφέρεται στο στοιχείο I γ) του παραρτήματος του κανονισμού (ΕΟΚ) αριθ. 3016/78 αντικαθίσταται από το ακόλουθο κείμενο:  "Αντιπροσωπευτικός δείκτης εφαρμοζόμενος κατά την ημέρα ραφιναρίσματος της εν λόγω ποσότητος."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 5 Ιουνίου 1979.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 359 της 31.12.1974, σ. 1.  (2) ΕΕ αριθ. N 170 της 27.6.1978, σ. 1.  (3) ΕΕ αριθ. N 359 της 22.12.1978, σ. 11.  (4) ΕΕ αριθ. N 83 της 3.4.1979, σ. 1.